Diari Oficial de la Generalitat Valenciana


Sumari del DOGV 5145, del 29-11-2005 (2005/12354)

RESOLUCIÓ de 14 de novembre de 2005, del president del Consell de Govern del Consorci Hospital General Universitari de València, convocatòria CM/02/05, per la qual es convoca, mitjançant el sistema de promoció interna, concurso de mèrits per a l'accés a la categoria i lloc de treball d'administratiu, grup C, del Consorci esmentat, de conformitat amb la disposició addicional onzena del Conveni Col·lectiu vigent (2002-2005).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5145

Data del DOGV
:   29-11-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/12200


Data del document
:   14-11-2005

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * València
    * administració local
    * professió administrativa
    * concurs administratiu

RESOLUCIÓ de 14 de novembre de 2005, del president del Consell de Govern del Consorci Hospital General Universitari de València, convocatòria CM/02/05, per la qual es convoca, mitjançant el sistema de promoció interna, concurso de mèrits per a l'accés a la categoria i lloc de treball d'administratiu, grup C, del Consorci esmentat, de conformitat amb la disposició addicional onzena del Conveni Col·lectiu vigent (2002-2005). [2005/X12994]
  
La disposició addicional onze del Conveni Col·lectiu del Consorci Hospital General Universitari de València (2002-2005), preveu un procés transitori de promoció interna, per a l'accés dels auxiliars administratius a la categoria i lloc de treball d'administratiu, grup C, el desenvolupament del qual ha sigut acordat prèviament amb la part social.
  
Fent ús de les atribucions conferides en l'apartat primer, punt 2, de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos órgans del Consorci Hospital General Universitari de València, i a fi de complir allò que s'ha acordat, i finalitzar el procediment establit en la disposició addicional onzena del Conveni Col·lectiu vigent (2002-2005), es convoca, amb negociació prèvia amb la part social, mitjançant el sistema de promoció interna, concurs de mèrits per a l'accés a la categoria i lloc de treball d'administratiu, grup C, del Consorci Hospital General Universitari de València, d'acord amb les bases següents:
  
Primera. Normes generals.
  
1.1. La present convocatòria té per objecte la selecció de personal, mitjançant el sistema de promoció interna, per concurs de mèrits, per a l'accés a lloc de treball de la categoria d'administratiu, grup C, de conformitat amb el que acorda la disposició addicional onzena del Conveni Col·lectiu del Consorci Hospital General Universitari de València (2002-2005).
  
1.2. El concurs es regirà per les presents bases.
  
Segona. Requisits que han de complir els concursants.
  
Podran participar en la present convocatòria funcionaris de carrera o personal laboral pertanyent a la plantilla del Consorci Hospital General Universitari de València, amb la categoria d'auxiliar administratiu, grup D, que complisquen els següents requisits.
  
2.1. Estar en situació de servici actiu.
  
2.2. Ser personal fix de plantilla, amb una antiguitat d'almenys dos anys, en la categoria d'auxiliar administratiu, grup D, del Consorci Hospital General Universitari de València.
  
2.3. Estar en possessió de la titulació corresponent al grup C, d'acord amb el que establix l'article 4 de la Llei de la Funció Pública Valenciana, o acreditar una antiguitat de 10 anys en el grup D, o de cinc anys i la superació d'un curs específic de formació.
  
2.4. Tindre la capacitat funcional necessària per a l'exercici de les funcions que es deriven del corresponent nomenament.
  
Tercera. Acreditació dels requisits.
  
Els requisits exigits en la base segona hauran de complir-se l'últim dia del termini de presentació de sol·licituds, i mantindre's al llarg de tot el procés selectiu, fins al moment de la presa de possessió, excepte en el supòsit de la superació del curs específic de formació, el qual s'acreditarà una vegada realitzat. No complir els requisits o no mantindre'ls al llarg de tot el procés comportarà l'exclusió del concurs i/o la nul·litat de la plaça adjudicada si és procedent.
  
Quarta. Presentació d'instàncies.
  
4.1. Cada concursant haurà de reomplir la sol·licitud de participació en el concurs, ajustant-se necessàriament al model d'instància publicat en l'annex II. Este model inclou la manifestació de l'aspirant sobre el compliment en temps i forma dels requisits establits en la base segona.
  
4.2. Les sol·licituds complimentades com cal s'adreçaran al Consorci Hospital General Universiari de València, i es podran presentar en el Registre General del Consorci (av. Tres Forques, s/n de València), o mitjançant qualsevol de les formes establides en la Llei de Règim Jurídic de les Administracions Públiques i del Procediment Administratiu Comú, i s'advertix que en la sol·licitud haurà de figurar el segell del registre corresponent, tant a l'original com a la còpia de l'aspirant. Este segell acreditarà haver presentat la instància dins del termini establit a l'efecte.
  
Si la sol·licitud es presentara a les oficines de Correus, s'haurà de lliurar obligatòriament en sobre obert perquè el funcionari estampe el segell de dates en el lloc destinat per a això, tant a l'original com a la còpia de l'aspirant.
  
4.3. El termini de presentació de sol·licituds serà de 15 dies naturals comptadors des de l'endemà de la publicació d'esta convocatòria en el Diari Oficial de la Generalitat Valenciana. Si l'últim dia del termini és inhàbil, s'entendrà prorrogat al primer dia hàbil següent.
  
4.4. La falta de qualsevol dels requisits anteriorment esmentats per a la presentació de sol·licituds dins del termini i en la forma escaient, determinarà l'exclusió de l'aspirant.
  
4.5. La consignació de dades falses a la instància, o a la documentació aportada pels aspirants, comportarà l'exclusió del concurs i/o nul·litat de la plaça adjudicada si és procedent, sense perjuí de les mesures legals que corresponguen.
  
4.6. El domicili i la ubicació actual del lloc de treball de les persones interessades que figuren en la instància, es consideraran els únics vàlids a efectes de notificacions, i seran responsabilitat exclusiva del concursant tant les errades en la consignació d'estos com la comunicació a este Consorci de qualsevol canvi d'ambdós. La comunicació esmentada podrà efectuar-se en qualsevol dels llocs habilitats per a la presentació de la sol·licitud, sense que en cap cas estos canvis puguen afectar el tràmit administratiu ja efectuat.
  
Cinquena. Documentació
  
5.1. Juntament amb la sol·licitud tots els concursants hauran d'aportar:
  
a) Fotocòpia compulsada del document nacional d'identitat.
  
b) Fotocòpia degudament compulsada de la titulació requerida en l'apartat 2.3 de les presents bases. Cas de no tindre-la, es farà constar al requadre consignat a l'efecte a la instància.
  
c) Currículum, acompanyat d'original o fotocòpia compulsada dels documents que es pretenguen fer valdre com a mèrits, de conformitat amb el barem establit en l'annex I de la present convocatòria. No obstant això, els apartats ?1. Antiguitat- i ?2. Experiència professional- del barem de mèrits, s'acreditaran mitjançant un certificat expedit d'ofici, per la Direcció de Recursos Humans del Consorci Hospital General Universitari de València.
  
5.2. La Direcció de Recursos Humans del Consorci aportarà a la documentació presentada per l'aspirant, certificat expedit d'ofici en relació amb el compliment dels requisits exigits en la base 2.1. i 2.2. de la present convocatòria, així com certificat de l'antiguitat de l'aspirant en el grup D, en relació amb el compliment del requisit establit en la base 2.3 quan l'aspirant no tinga la titulació requerida.
  
5.3. El temps de còmput per als mèrits al·legats en el currículum finalitzarà el dia de la publicació de la present convocatòria en el Diari Oficial de la Generalitat Valenciana.
  
5.4. El Tribunal, que només podrà valorar la documentació acreditada com cal dins del termini establit i en la forma escaient, podrà requerir qualsevol aclariment sobre esta documentació. Quan el requeriment no siga atés no serà valorat el mèrit corresponent. Així mateix, podrà sol·licitar als aspirants còpia traduïda dels documents al·legats, quan estos estiguen redactats en idiomes distints als oficials a la Comunitat Valenciana.
  
5.5. Es desestimaran, sense més tràmit, els documents que continguen alguna esmena, ratllada o raspadura, tret que estiguen signats.
  
Sisena. El tribunal qualificador.
  
6.1. El tribunal qualificador és l'òrgan col·legiat que té com a missió l'avaluació dels mèrits del personal concursant i en general l'execució de la present convocatòria, i resol sobre l'adjudicació dels llocs convocats, d'acord amb el que disposa la convocatòria i la resta de normes d'aplicació. Les resolucions del tribunal vinculen a ell mateix i a l'administració.
  
6.2. El tribunal qualificador de la present convocatòria estarà compost per cinc membres, i caldrà designar el mateix nombre de suplents, i tindrà la següent composició: president o presidenta, secretari o secretària i tres vocals, dels quals un serà proposat pel Comité d'Empresa.
  
6.3. Els membres del tribunal qualificador es nomenaran mitjançant una resolució del president del Consorci. Esta resolució es publicarà al tauler d'anuncis de la Direcció de Recursos Humans del Consorci Hospital General Universitari de València, en el termini d'un mes comptador des de l'endemà de la publicació de la present convocatòria en el Diari Oficial de la Generalitat Valenciana.
  
6.4. El tribunal qualificador tindrà la consideració d'òrgan col·legiat de l'administració i, com tal, el seu funcionament s'adaptarà a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la redacció modificada per la Llei 4/1999. Els seus membres estaran sotmesos a les causes d'abstenció i recusació establides en la llei esmentada.
  
6.5. Al tribunal qualificador li correspon el desenvolupament de la present convocatòria, resoldre els dubtes que pogueren sorgir en l'aplicació d'estes normes, així com determinar el que s'haja de fer en els casos no prevists, no pot aprovar ni declarar que l'han superada un nombre superior d'aspirants al de llocs convocats.
  
El procediment d'actuació del tribunal qualificador s'ajustarà en tot moment a les presents bases i al que disposa la Llei 30/1992, de 26 de novembre, d'acord amb la Llei 4/1999.
  
6.6. A efectes de comunicacions i la resta d'incidències, el tribunal qualificador tindrà la seua seu a la Direcció de Recursos Humans del Consorci.
  
Setena. Desenvolupament del concurs.
  
El Tribunal qualificador es reunirà, i després de comprovar la documentació, procedirà a la valoració dels mèrits acreditats com cal en el termini i forma escaient pels aspirants admesos, de conformitat amb el que establixen les bases que regixen el concurs i amb l'annex I d'estes bases.
  
Huitena. Resolució del concurs.
  
La qualificació final del concurs serà la resultant de les sumes de les puntuacions obtingudes en cada un dels apartats del barem.
  
Una vegada baremats els mèrits, el tribunal dictarà la resolució provisional del concurs, que es publicarà als taulers d'anuncis del Consorci Hospital General Universitari de València, i es concedirà un termini de 10 dies hàbils per a formular les al·legacions i esmenes que s'estimen pertinents. Esta resolució contindrà la qualificació final de cada un dels aspirants admesos al concurs, amb expressió de la puntuació obtinguda en els distints apartats del barem, així com la relació d'aspirants exclosos amb indicació de les causes.
  
Una vegada resoltes les possibles al·legacions i esmenes, el tribunal dictarà la resolució definitiva del concurs. Esta resolució, que s'exposarà en els taulers d'anuncis amb efectes merament informatius, contindrà la qualificació final de cada un dels aspirants admesos i la relació dels exclosos (en els mateixos termes que la provisional), així com la relació definitiva dels aspirants seleccionats per orde de puntuació (estos no podran sobrepassar el nombre de llocs convocats). Esta relació l'elevarà el tribunal al president del Consorci, com a proposta de nomenament com a empleats públics en règim jurídic laboral en la categoria i lloc de treball d'administratiu, grup C.
  
Si dos o més concursants obtingueren idèntica qualificació final, l'empat es resoldrà, en primer lloc a favor de qui haguera obtingut major puntuació en l'apartat ?2. Experiència Professional?, del barem establit en l'annex I. Si la dita puntuació fóra també igual es resoldrà a favor de l'aspirant que obtinga major puntuació en els apartats ?1. Antiguitat- i ?3.b) Cursos de Formació i Perfeccionament?, per este orde. De persistir l'empat s'adjudicarà per sorteig.
  
Novena. Curs específic de formació
  
Aquells aspirants que acrediten únicament cinc anys d'antiguitat en el grup D i no es troben en possessió de la titulació corresponent al grup C, hauran de superar un curs específic de formació, la data d'inici del qual, contingut i durada del qual es fixarà per l'òrgan competent del Consorci. El nomenament com a empleats públics en règim jurídic laboral en la categoria i lloc de treball d'administratiu, grup C, quedarà condicionat a la superació de dit curs.
  
Deu. Presentació de documents.
  
En el termini de 10 dies hàbils, comptadors des de l'endemà d'aquell en què es va fer pública pel tribunal la resolució definitiva del concurs, els Servicis de Salut Laboral del Consorci Hospital General Universitari de València requerirà els aspirants proposats, i hauran de personar-se en la data que li'ls indique, a fi que estos servicis puguen emetre el corresponent certificat que acredite que els aspirants tenen la capacitat física i psíquica necessària per a l'exercici de les funcions pròpies de les places convocades. El nomenament com a empleats públics en règim jurídic laboral en la categoria i lloc de treball d'administratiu, grup C quedarà condicionat a l'emissió de l'informe que es fa referència.
  
Onze. Adscripció als llocs, nomenament, de presa de possessió.
  
Vista la proposta de nomenament del tribunal, i transcorregut el termini de presentació de documents, el president del Consorci dictarà una resolució en què modificarà els llocs de treball que ocupava el personal seleccionat, en el sentit establit en la disposició addicional onzena del conveni vigent, sempre que este personal es trobe en adscripció definitiva. Cas d'adscripció provisional, es modificarà el lloc ocupat només quan este no tinga reserva legal a favor d'un altre empleat. Si tinguera reserva legal, el personal seleccionat serà adscrit a un lloc amb la categoria d'administratiu, grup C. En tot cas, el caràcter de l'adscripció no es veurà modificat per l'accés al lloc del grup superior.
  
Així mateix, es nomenaran, mitjançant resolució del president del Consorci, empleats públics en règim jurídic laboral del Consorci Hospital General Universitari de València, amb la categoria d'administratiu, grup C, als aspirants seleccionats, i esta resolució es publicarà als taulers d'anuncis del Consorci. La presa de possessió, amb els seus corresponents efectes econòmics i administratius, es realitzarà el primer dia del mes següent a la publicació als taulers d'anuncis del Consorci, de l'esmentada resolució.
  
La presa de possessió com a empleats públics en règim jurídic laboral, en la categoria i lloc de treball d'administratiu, grup C, suposarà per a aquells aspirants que van participar en la present convocatòria com a funcionaris de carrera, la declaració de la situació que hi escaiga per l'administració competent, i es respectarà a tots els efectes l'antiguitat que tinguen reconeguda.
  
Dotze. Publicitat.
  
Trets els casos en què expressament es determine el contrari, les publicacions de les diferents actuacions relatives a la convocatòria es realitzaran en els taulers d'anuncis del Consorci Hospital General Universitari de València, i els corresponents terminis comptaran a partir de la data de la diligència d'exposició en l'esmentat tauler d'anuncis de l'acte en qüestió. El Tribunal podrà determinar la conveniència d'utilitzar altres mitjans només als efectes d'informació.
  
Tretze. Vinculació.
  
Les presents bases vinculen a l'administració, al tribunal i als qui participen en este procés, i tant la present convocatòria com tots els actes administratius que s'en deriven i de les actuacions del tribunal podran ser impugnats de conformitat amb el que establix la base catorzena.
  
Catorze. Recursos.
  
La present convocatòria, les seues bases i tots els actes administratius que siguen dictats en el seu desenvolupament, tretes de les actuacions del tribunal, són definitius en via administrativa, i les persones interessades els podran impugnar mitjançant la interposició del recurs contenciós administratiu davant del Jutjat del Contenciós Administratiu de la ciutat de València, en el termini de dos mesos, comptats partir de la publicació de l'acte recorregut, de conformitat amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Comú, d'acord amb la redacció modificada per la Llei 4/1999, així com en els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament un recurs de reposició, davant el mateix òrgan que va dictar l'acte que es recorre, en el termini d'un mes comptat des de l'endemà de la publicació, de conformitat amb els articles 116 i 117 de l'esmentada Llei 30/92, d'acord amb la Llei 4/1999.
  
Contra els actes del Tribunal podrà interposar-se un recurs d'alçada davant el president del Consorci Hospital General Universitari de València, en el termini d'un mes, des de l'endemà de la publicació de la corresponent resolució.
  
Tot això sense perjuí que s'utilitze qualsevol altre recurs que per al seu dret s'estime convenient.
  
València, 14 de novembre de 2005.- El president del Consorci: Vicente Rambla Momplet.
  
ANNEX I
  
BAREM DE MÈRITS.
  
1. Antiguitat.
  
a) Es valorarà 0.10 punts per any de servici en actiu al Consorci Hospital General Universitari de València, en qualsevol grup de titulació, fins a un màxim de 2 punts.
  
2. Experiència professional.
  
a) Es valorarà 0.20 punts per any de servici en actiu al Consorci Hospital General Universitari de València, en la categoria i lloc de treball d'auxiliar administratiu, grup D, fins a un màxim de 3 punts.
  
3. Formació.
  
3.1. Titulació Acadèmica.
  
a) Per estar en possessió de qualsevol titulació requerida per a accedir al grup C: 1,00 punts.
  
b) Per estar en possessió de qualsevol titulació requerida per a accedir al grup B: 1,5 punts
  
c) Per estar en possessió de qualsevol titulació requerida per a accedir al grup A: 2,00 punts
  
La titulació acadèmica es valorarà fins a un màxim de 2 punts, i es computarà exclusivament la titulació més alta, i en cas d'estar en possessió de més d'una titulació del mateix nivell acadèmic, tan sols s'en valorarà una.
  
3.2. Cursos de formació i perfeccionament.
  
Es valoraran, fins a un màxim de 2 punts, els cursos de formació i perfeccionament, dels que les persones interessades tinguen certificat o credencial d'assistència, convocats o homologats per centres o organismes oficials de formació d'empleats públics, o per les universitats, amb una durada igual o superior a 15 hores, i només quan tinguen una relació directa amb les funcions que cal exercir en el lloc de treball sol·licitat.
  
La puntuació dels cursos serà la següent:
  
Cursos de duració igual o superior a 100 hores: 1.00 punts.
  
Cursos de 75 o més hores i menys de 100 hores: 0.75 punts.
  
Cursos de 50 o més hores i menys de 75 hores: 0.50 punts
  
Cursos de 25 o més hores i menys de 50 hores: 0.25 punts.
  
Resta de cursos, amb un mínim de 15 hores de durada: 0.15 punts.
  
No seran objecte de valoració aquelles activitats de naturalesa diferent dels cursos, com són les jornades, seminaris, taules redones, debats de trobades, etcètera.
  
3.3. Coneixement del valencià.
  
El coneixement del valencià es valorarà fins a un màxim d'1 punts, d'acord amb la possessió del corresponent certificat expedit o homologat per la Junta Qualificadora de Coneixements de Valencià:
  
Certificat de coneixement oral: 0.25 punts
  
Certificat de grau elemental: punts
  
Certificat de grau mitjà: 0.75 punts
  
Certificat de grau superior: 1.00 punts